REGLAMENT SOBRE EL PROCEDIMENT D'AVALUACIÓ I EXÀMENS DE LA FACULTAT DE CIÈNCIES ECONÒMIQUES I EMPRESARIALS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1117)
  + [Valencià](/va/acuerdo/1117)






Selector de idioma

Leer

* [Español](/es/acuerdo/1117)
* [Valencià](/va/acuerdo/1117)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT SOBRE EL PROCEDIMENT D'AVALUACIÓ I EXÀMENS DE LA FACULTAT DE CIÈNCIES ECONÒMIQUES I EMPRESARIALS[Butlletí Oficial Universitat d'Alacant](/ca/Publicacion)
===================================================================================================================================================================

Secretaria General

Butlletí Oficial Universitat d'Alacant





REGLAMENT SOBRE EL PROCEDIMENT D'AVALUACIÓ I EXÀMENS DE LA FACULTAT DE CIÈNCIES ECONÒMIQUES I EMPRESARIALS

Data d'aprovació
:   01/04/2009

Data de publicació
:   06/04/2009

Òrgan competent
:   Facultat de Ciències Econòmiques i Empresarials

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1117.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1117)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1117)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT SOBRE EL PROCEDIMENT D'AVALUACIÓ I EXÀMENS DE LA FACULTAT DE CIÈNCIES ECONÒMIQUES I EMPRESARIALS&url=https://www.boua.ua.es/va/acuerdo/1117)

**Títol:** REGLAMENT SOBRE EL PROCEDIMENT D'AVALUACIÓ I EXÀMENS DE LA FACULTAT DE CIÈNCIES ECONÒMIQUES I EMPRESARIALS

**Secció:** DISPOSICIONS GENERALS

**Òrgan:** Facultat de Ciències Econòmiques i Empresarials

**Data d'aprovació:** dimecres, 1 d'abril de 2009

REGLAMENT SOBRE EL PROCEDIMENT D’AVALUACIÓ I EXÀMENS DE LA FACULTAT DE CIÈNCIES ECONÒMIQUES I EMPRESARIALS  
    
 PREÀMBUL  
    
 En relació amb «la verificació dels coneixements dels estudiants», l’article 172 de l’Estatut de la Universitat d’Alacant estableix el següent:  
    
 1. Correspon als departaments determinar els procediments d’avaluació del rendiment de l’alumnat, d’acord amb els criteris generals que establisquen el Consell de Govern i les juntes de facultat o escola corresponents. En tot cas, els procediments d’avaluació hauran de ser públics.  
    
 2. Quan el control de coneixements s’haja d’efectuar per la modalitat d’examen, s’observaran aquestes normes de caràcter general:  
    
 a) Els exàmens orals seran públics i es faran davant d’un tribunal compost per un mínim de tres professors de la disciplina objecte d’examen. Se’n guardarà l’acta corresponent i s’oferirà a l’alumne la possibilitat de gravació o enregistrament de l’examen.   
    
 b) Els professors responsables de les disciplines objecte d’examen faran directament la qualificació de les proves escrites.  
    
 c) El resultat dels exàmens es comunicarà als interessats mitjançant la seua publicació.  
    
 d) En el cas d’assignatures que comporten la realització de pràctiques en empreses o institucions, es nomenarà un professor tutor que serà responsable de l’avaluació de l’alumne.  
    
 e) Els departaments hauran de conservar tots els documents que hagen servit per a establir la qualificació de l’examen durant un any natural com a mínim des de la data de realització de l’examen.  
    
 f) L’alumnat tindrà dret a sol·licitar la revisió d’avaluació obtinguda a través de qualsevol procediment de control de coneixements i a sol·licitar-ne la modificació; es farà segons el procediment que establisca la Junta de Facultat o Escola, d’acord amb els criteris generals aprovats pel Consell de Govern.  
    
 1. CALENDARI D’EXÀMENS   
 El calendari d’exàmens ha d’estar a disposició de l’alumnat amb anterioritat al període de matrícula d’acord amb el període oficial que s’estableix per a cada curs acadèmic, excepte per a la tercera convocatòria que s’haurà de publicar com a mínim set dies hàbils abans del començament del corresponent període extraordinari d’exàmens.  
    
 La planificació d’exàmens s’establirà seguint el calendari acadèmic de la Universitat d’Alacant.  
    
 2. PROGRAMA DE L’ASSIGNATURA  
 Abans del començament de les classes de l’assignatura o matèria, el professorat o el departament corresponent ha de facilitar a l’alumnat, per escrit, i en qualsevol cas a través del sistema informàtic del Campus Virtual:   
    
 a) El programa desplegat de l’assignatura.   
 b) El tipus de proves que s’utilitzaran per a avaluar els coneixements que té l’alumne sobre la matèria.   
 c) Les possibles incompatibilitats entre les proves a superar.   
 d) Els criteris d’avaluació i barem aplicables.  
    
 3. IDENTIFICACIÓ DE L’ALUMNE    
 En qualsevol moment durant la realització de l’examen o prova d’avaluació el professorat podrà requerir la identificació de l’alumnat, que estarà obligat a acreditar la seua identitat mitjançant la presentació del document nacional d’identitat, la targeta d’identificació universitària, el passaport o el carnet de conduir. La no-identificació comportarà la pèrdua del dret a l’examen corresponent.  
    
 4. PUBLICACIÓ DE LES QUALIFICACIONS   
 Durant la realització de l’examen o prova d’avaluació, el professorat haurà de fer públics el lloc (tauler d’anuncis del departament o Campus Virtual) i el dia en què es publicaran les qualificacions.   
    
 Si per qualsevol motiu aquesta publicació no es pot dur a terme el dia que s’havia previst, s’haurà d’indicar aquest fet, com a molt tard aquest mateix dia, i s’haurà d’establir obligatòriament una nova data de publicació d’aquestes qualificacions.   
    
 En tot cas, s’estableix un termini màxim de 20 dies naturals entre la realització de la prova i la publicació de les qualificacions. En la llista de qualificacions haurà de figurar explícitament la data de publicació.  
    
 En tot cas, es respectaran les dates de formalització i lliurament d’actes que s’acorden en el calendari acadèmic de la Universitat d’Alacant.  
    
 5. REVISIÓ DE L’EXAMEN  
 Simultàniament a la publicació de les qualificacions, el professorat farà constar en el Campus Virtual i/o en el tauler d’anuncis del departament el lloc, el dia i l’hora en què tindrà lloc la revisió d’exàmens. Hi haurà d’haver un termini mínim de cinc dies i un màxim de deu dies hàbils entre la data de publicació de les qualificacions i la data en què comence la revisió.   
    
 L’alumnat interessat a revisar els exàmens haurà de sol·licitar-ho per escrit al professorat en aquest mateix termini. Aquesta sol·licitud haurà d’estar motivada, i per a fer-ho s’haurà d’utilitzar el correu electrònic institucional del professor i dipositar la sol·licitud de revisió en la bústia del professor.  
    
 6. RECLAMACIONS D’EXÀMENS  
 a) Una vegada feta la revisió d’exàmens, l’alumnat disconforme amb la qualificació disposarà d’un màxim de cinc dies hàbils per a reclamar mitjançant instància argumentada al degà de la Facultat.   
    
 b)  Quan el degà haja rebut la reclamació, la traslladarà al director del departament corresponent perquè resolga en un termini no superior a deu dies hàbils.   
    
 c) La Secretaria Administrativa del centre notificarà la decisió al reclamant i al professorat de l’assignatura. El reclamant disposarà d’un termini màxim de deu dies hàbils per a recórrer contra la decisió mitjançant segona instància dirigida al degà. En cas que el reclamant recórrega contra la decisió en segona instància, el degà haurà de nomenar una comissió formada per:   
    
 -         El degà de la Facultat, que actuarà com a president.  
 -         Un catedràtic o professor titular de l’àrea de coneixement a la qual pertanga el professor o tribunal examinador, exclosos aquests, i un catedràtic o professor titular d’un àrea de coneixement afí, designats pel degà de la Facultat, una vegada escoltats els directors dels departaments respectius.   
    
 En cas que no hi haja un nombre suficient de professors pertanyents als cossos docents universitaris, la comissió podrà constituir-se amb professors pertanyents a altres categories contractuals.  
    
 La comissió donarà audiència al professor examinador i a l’alumne reclamant.   
    
 d) Aquesta comissió resoldrà sobre les reclamacions en el termini màxim de 15 dies hàbils des de la presentació de la reclamació de l’alumne. Contra la seua decisió es podrà recórrer davant del rector de la Universitat d’Alacant en un termini màxim d’un mes comptador a partir de l’endemà de la notificació.   
    
 7. CONSERVACIÓ DELS EXÀMENS  
 Els departaments hauran de conservar tots els documents que hagen servit per a establir la qualificació de l’examen durant un any natural com a mínim des de la data de realització de l’examen. Se n’exceptuen els exàmens subjectes a un procés de reclamació, que s’hauran de guardar fins que siga ferma la resolució administrativa o, si és el cas, la judicial.  
    
 Quan escaiga la destrucció dels documents o proves avaluatòries s’haurà de garantir la confidencialitat de la destrucció.  
    
 Disposició addicional:   
 Totes les denominacions que conté aquest reglament d’òrgans unipersonals de govern, representació, càrrecs i membres de la comunitat universitària, com també qualsevol altra denominació que s’hi efectue en gènere masculí, es consideraran fetes i s’utilitzaran indistintament en gènere masculí o femení segons el sexe del titular que l’exercisca o de la persona a la qual faça referència.   
    
 Disposició derogatòria:   
 Amb l’entrada en vigor d’aquest reglament es considerarà derogat el reglament anterior.  
    
 Disposició final:  
 Una vegada aprovat, aquest reglament entrarà en vigor a partir de l’endemà de publicar-se en el Butlletí Oficial de la Universitat d’Alacant.  
               
    
    
 Aprovat en Junta de Facultat  
 Alacant, 1 de abril de 2009





[Carretera Sant Vicent del Raspeig s/n  
03002 Sant Vicent del Raspeig - Alacant  
 Tel. 88 341 8178 - Fax 68 205 2944](https://www.google.es/maps/@78.627032,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12493&trk=tyah&trkInfo=tarId%0Q3241169900405%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)